JKW-KABUM-21-ZHA-001-008-wylie
chos 'chad tshul/__ dam pa'i chos bsgrags pa rnams kyis/__sbyor ba skyabs sems dang /__yan lag bdun pa sngon du 'gro ba dang tshad med bzhis bsod nams kyi tshogs bsags/__swa b+hA was gdod ma'i stong chen gyi don dran par byas la ye shes kyi tshogs bsags/__dngos gzhi/__'khor 'das chos rnams thams cad rang bzhin gyis/__/yod med mtha' bral stong pa'i ngang nyid las/__/mi 'jigs bzhi ldan gdong lnga'i dbang po brgyad/__/khengs pas rab bteg bkod legs rin chen khri/__/skyon bral chu skyes 'dab rgyas lte ba la/__/dkar gsal kun phan rgyas pa'i dkyil 'khor steng /__/bdag nyid skad cig gsal rdzogs bcom ldan 'das/__/nyi ma'i rgyud 'khrungs ston mchog gser gyi mdog__/bzod pa dam pas rgyan pa'i zhal ras la/__/nyin byed 'char ka'i mdzes pas bskrun du med/__/'jam mnyen phyag gnyis chos 'chad mnyam bzhag dang /__/zhabs zung mi phyed rdo rje'i skyil krung bzhugs/__/thun mtshams dmar 'od gsar pa'i mdzes sdug stong /__/gcig tu bsdus 'dra'i chos gos gsum mdzes sku/__/mtshan bzang dpe byad snang bas 'jig rten 'gengs/__/zhal 'dzum dkyus ring spyan gyis 'gro la gzigs/__/'phags dang so skye sde brgyad 'dus pa'i 'khor/___/thams cad dga' ba'i 'dzum bcas 'dun bdar ba/__/ston zla rgyas pa'i dkyil 'khor mi lhung phreng /__/grangs med kun nas bskor zhing lham mer bzhugs/__/bdag gi smin mtshams la sogs sku'i cha las/__/'od zer 'phros pas stong gsum 'jig rten khams/__/khyab par snang byed 'od des reg pa'i mod/__/sems can dmyal ba byol song gshin rje yi/__/'jig rten rgyun chad mi khom gnas brgyad bral/__/bde 'gro lha mi rnams dang skal mnyam gyur/__/thams cad dam chos mnyan phyir lha gnas ni/__/dad dga' rgyas pa'i sems kyis 'khod par gyur/__/bdag nyid ston mchog dgyes pa'i zhal sgo nas/__/'phrul gyi ljags brkyangs 'od zer grangs med spros/__/'od kyi rtser bzhugs rgyal ba bye ba phrag__/grangs med 'khor dbus chos 'khor bskor bar gsal/__/chos rnams thams cad rmi lam sgyu 'drar snang /__/snang tsam ngo bo skye 'gag gnas pa med/__/med bzhin rang snang ma 'gags cir yang 'char/__/'char sgo rang rig brjod bral ngang nyid nas/__lha yi skad dang /__sogs/__bstan no/__/zhes brjod gsal dag snyan la ma yengs bzlas/__rjes su yig brgya tshar gsum gyis lhag chad bskang /__dge ba bsngo zhing smon lam gdab/__shis pa brjod par bya'o/__/zhes pa'ang bka'i gleng gzhi dang dgongs 'grel 'ga' zhig gi dgongs pa dang mthun pa'o/__/shu b+haM/___/___!_
Debug data: